‘દીદી, હું તમને સાચી વાત કહીશ તો તમને નહીં ગમે…’ કુસુમના અવાજમાં નમ્રતા હતી પણ જવાબમાં નહીં, ‘જુઓને, તમે તો ચાલી ગયા માધવી દીદી સાથે, આશ્રમ કઈ રીતે ચલાવવો એ મારા માટે પ્રશ્ન થઇ ગયો હતો. એક સમય તો એવો આવ્યો કે ગૌશાળામાં ગાય માટે ઘાસ મંગાવવાના પૈસા નહોતા. અરુણનો પગાર બે મહિના ચઢી ગયો હતો ત્યારે મને થયું કે તમારી પણ સંસારિક જવાબદારી છે, તમે મને જે કામ સોંપી ને ગયા તે તો મારે કુશળતાથી પૂરું કરવું રહ્યું કે નહીં?’